ทำค็อกเทล ทำม็อกเทล เสิร์ฟเครื่องดื่มแอลกอฮอล์เพียวๆ ทำค็อกเทลแช่แข็ง
เป็นเครื่องดื่มสมบูรณ์แบบสำหรับการออกมา (หรือเข้าไป!) เริงราตรีของสาวๆ เป็นค็อกเทลสีสันเจิดจ้าที่โดดเด่นขึ้นมาในยุค 90 เพราะเป็นสิ่งที่แคร์รี่ แบรดชอว์ กับเพื่อนร่วมงานคนอื่นๆ ในซีรี่ส์ดัง เดอะ เซ็กซ์ อิน เดอะ ซิตี้ เลือกดื่ม ในขณะที่เดอร์ตี้ มาร์ตินี่ที่เรารู้จักในทุกวันนี้ (เหล้าจินหรือวอดก้า ดรายเวอร์มุท และน้ำมะกอกคั้น) มีมาตั้งแต่ต้นศตวรรษที่ 1900  ต้องขอบคุณที่เครื่องดื่มชนิดนี้ได้มีชื่อเสียงไปทั่วโลกเพราะผู้ชายคนหนึ่ง ชื่อของเขาคือบอนด์--เจมส์ บอนด์ สายลับผู้สั่งเครื่องดื่มชนิดนี้ (เขย่า แต่แน่นอนว่าไม่คน) ทุกครั้งในหนังสือหลายเล่มและหนังหลายเรื่อง  คืนนี้ จงสั่งของโปรดของสายลับรหัส 007 ของคุณมาดื่ม หรือไม่ก็เขย่าให้กับตัวคุณเองสักแก้วหนึ่งสิ เตกีล่า ซันไรส์ได้ชื่อมาจากผลลัพธ์ที่เกิดขึ้นเป็นชั้นๆ สวยงาม ของน้ำผลไม้สีเหลือง กับน้ำเชื่อมกลิ่นทับทิมสีแดงเจิดจ้า เตกีล่า ซันไรส์เป็นค็อกเทลที่ทำได้ง่ายมากชนิดหนึ่ง แต่แน่นอนว่าจะสร้างความประทับใจอย่างเป็นที่น่าพอใจตามงานปาร์ตี้ ลอง ไอส์แลนด์ ไอซ์ ที เป็นชื่อค็อกเทลที่หนักเหล้าและรสแรงชนิดหนึ่ง ซึ่งตามรอยกลับไปได้จนถึงทศวรรษที่ 1970  เชื่อกันว่าบาร์เทนเดอร์คนหนึ่งได้สรรค์สร้างขึ้นบนเกาะลอง ไอส์แลนด์ รัฐนิวยอร์ก ไม่ว่ามันจะมีต้นกำเนิดอย่างไร  ตอนนี้  ลอง ไอส์แลนด์ ไอซ์ ที. เป็นหนึ่งในค็อกเทลห้าอันดับแรกที่มีคนสั่งมากที่สุดในโลก เซ็กซ์ ออน เดอะ บีชคือเครื่องดื่มผสมน้ำผลไม้ที่มีรสชาติหวาน และมีชื่อที่ประเจิดประเจ้ออย่างมีเสน่ห์ ค็อกเทลชื่อโอลด์ แฟชั่น เป็นที่เลื่องลือกันว่าเป็นค็อกเทลดั้งเดิมของอเมริกา เสิร์ฟมาตั้งแต่ศตวรรษที่ 1800 ในรูปแบบใดรูปแบบหนึ่ง เครื่องดื่มชนิดนี้หวนกลับมาได้รับความนิยมเมื่อเร็วๆ นี้ ซึ่งส่วนใหญ่ต้องขอบคุณที่มันเป็นเครื่องดื่มมาตรฐานของดอน แดรปเปอร์ พระเอกซีรี่ย์ดังเรื่อง แมด เมน  ค็อกเทล โอลด์ แฟชั่นมีสูตรหลากหลาย ส่วนใหญ่เกี่ยวข้องกับผลไม้ที่ถูกบดให้แตก และสิ่งที่เพิ่มเติมเข้าไปโดยไม่จำเป็น แต่เวอร์ชั่นคลาสสิกนั้นโดดเด่นด้วยสไตล์และความเรียบง่าย โมฮิโตมีต้นกำเนิดจากคิวบา และว่ากันว่าเป็นหนึ่งในค็อกเทลโปรดของเออร์เนสต์ เฮมิงเวย์ นักประพันธ์คนดัง เป็นเครื่องดื่มสมบูรณ์แบบพอประมาณสำหรับฤดูร้อน ซึ่งต้องขอบคุณการผสมผสานอันมีรสอร่อย และช่วยให้สดชื่นของใบสะระแหน่กับน้ำมะนาว ซึ่งไร้ที่ติพอๆ กัน ไม่ว่าจะดื่มกับบาร์บิคิวในตอนกลางวัน หรือที่บาร์เต้นรำในยามค่ำคืน มาการิต้าเป็นเครื่องดื่มที่ช่วยให้กระปรี้กระเปร่าโดยใช้เตกีล่าเป็นหลัก มาจากเม็กซิโกและได้รับความนิยมไปทั่วโลก อันที่จริง เป็นค็อกเทลทำจากเตกีล่าที่ได้รับความนิยมเป็นอันดับหนึ่งในสหรัฐ และไม่มีงานปาร์ตี้อาหารค่ำโทนเม็กซิกันงานไหนที่จะสมบูรณ์แบบ หากไม่มีเหยือกใส่มาการิต้าสักสองเหยือกส่งต่อๆ กันไปจนรอบวง ไวท์ รัสเซียนเป็นค็อกเทลรสกาแฟใส่ครีมที่ใช้วอดก้าเป็นหลัก และจะสมบูรณ์แบบหากเป็นเครื่องดื่มหลังอาหารมื้อค่ำ ถ้าคุณไม่ใส่ครีม จะได้ค็อกเทลที่เรียกกันว่า แบล็ค รัสเซียน ซึ่งเป็นตัวเลือกที่เบากว่า ตั้งแต่ถูกสร้างสรรค์ขึ้นเมื่อปี 1915  ค็อกเทลสิงคโปร์สลิงก็ถูกครอบงำด้วยการโต้แย้งและปริศนา โรงแรมราฟเฟิลส์ในสิงคโปร์ได้เครดิตว่าเป็นผู้ประดิษฐ์เครื่องดื่มเมนูนี้ แต่ทางโรงแรมเองก็ไม่แน่ใจเรื่องสูตรดั้งเดิม นอกจากความจริงที่ว่ามันมีรสชาติเหมือนกับ จิน สลิง ซึ่งเติมส่วนผสมอีกอย่างหนึ่งลงไป –ส่วนผสมลึกลับที่สูญหายไปกับเมล็ดทรายแห่งกาลเวลา ในทุกวันนี้ เครื่องดื่มชนิดนี้จะถูกทำขึ้นโดยมีส่วนผสมเพิ่มขึ้นมากมาย  แต่ก็ยังอร่อยอย่างเปี่ยมเสน่ห์เช่นเดิม ประวัติของมันค่อนข้างจะมัวๆ ไม่ชัดเจนสักเท่าไร พอๆ กับกับสีน้ำมะนาวที่ออกขุ่น ๆ ของเครื่องดื่มชนิดนี้ บางคนบอกว่าเลมอน ดรอปเป็นที่นิยมในนครซานฟรานซิสโก ที่ซึ่งมันถูกนำออกวางตลาดในฐานะเป็นสิ่งสร้างสรรค์ซึ่งเบ่งบานในฐานะ—“เครื่องดื่มสำหรับผู้หญิง” แต่ไม่ว่าจะเป็นเครื่องดื่มของผู้หญิงหรือไม่ ทั้งผู้ชายกับผู้หญิงต่างเห็นพ้องต้องกันว่ารสชาติค่อนข้างอร่อยทีเดียว มีเรื่องเล่ามากมายเกี่ยวกับชื่อค็อกเทลชนิดนี้ –ข้อเท็จจริงอย่างหนึ่งก็คือ—ค็อกเทลทอม คอลลินส์มีบทกวีเป็นของตัวเอง เกี่ยวกับชายผู้เป็นแรงบันดาลใจของเครื่องดื่มชนิดนี้  เพลงสั้นๆ มีเนื้อร้องดังนี้ : “ฉันชื่อจอห์น คอลลินส์ หัวหน้าบริกรเจ้าถิ่นที่ลิมเมอร์’ส / มุมถนนคอนดุยต์ สี่แยกฮันโนเวอร์/ หน้าที่หลักห้ามเผลอคือเติมถ้วย/ ให้หนุ่มผู้ดีสำรวยขาประจำ" แต่เดี๋ยวก่อน คุณอาจจะแย้งว่า  เครื่องดื่มชนิดนี้ชื่อ  ทอม  คอลลินส์--ไม่ใช่จอห์น! เอิ่ม ในบางช่วงของตอนเปลี่ยนศตวรรษ เหล่าบาร์เทนเดอร์เริ่มใช้เหล้าโอลด์ ทอม จิน ทำเครื่องดื่มชนิดนี้  และนั่นแหละ ทอม คอลลินส์จึงถือกำเนิดขึ้น ประวัติความเป็นมาของไดกิรี่นั้นได้รับความนิยมอย่างพุ่งพรวด ในดินแดนแห่งซิการ์ การเต้นรำ และเหล้ารัม-- คิวบา ดูเหมือนว่าในค่ำคืนหนึ่งนั้น ผู้ชายนาม เจนนิ่ง คอกซ์พบว่าเหล้าจินหมด ขณะกำลังให้ความบันเทิงกับแขกเหรื่อ เขาจึงหันไปคว้าเหล้ากลั่นใสแจ๋วของบนเกาะที่รู้จักกันในนาม รัม  ขอจงให้เครื่องดื่มแก้วนี้นำคุณไปยังหาดทรายสีขาวของสรวงสรรค์แห่งคิวบา สิ่งใดที่ม็อกเทลขาดเพราะปราศจากแอลกอฮอล์ ได้ชดเชยด้วยรสชาติเข้มข้นกับหน้าตาสนุกสนาน และเพียงเพราะคุณกำลังทำเครื่องดื่มปลอดแอลกอฮอล์ ไม่ได้หมายความว่าคุณสามารถจะขี้เหนียวเรื่องส่วนผสม หรือการตกแต่ง อันที่จริง เวลาทำม็อกเทลนั้น มีความสำคัญมากยิ่งขึ้นที่คุณจะต้องใช้ผลไม้สด และไม่ใช้น้ำผลไม้เข้มข้น เพราะสิ่งเหล่านี้คือรากฐานของเครื่องดื่มของคุณ  ใช้ผลไม้สดและน้ำผลไม้คั้นดีๆ เพื่อให้ม็อกเทลของคุณมีรสชาติดีที่สุดที่จะทำได้ จงใช้ส่วนประกอบดีที่สุดที่หาได้ ซื้อผลไม้สดจากตลาดชาวสวนแถวบ้านคุณ และซื้อน้ำผลไม้คั้นสด รู้ถึงความสำคัญของการตกแต่ง การตกแต่งนั้นสนุก--ไม่มีใครปฏิเสธเรื่องนี้ จงจับคู่การตกแต่งกับรสชาติ หรือบุคลิกภาพของเครื่องดื่มของคุณ เชิญออกนอกลู่นอกทางได้เลย--ทุกคนจะอิจฉาร่มคันจิ๋วของคุณ สัปปะรดชิ้นอ้วน และผลเชอร์รี่แช่อิ่มสีแดงสดใส หากคุณกำลังทำสูตรของคุณเอง สมควรเพิ่มด้วยรากฐานที่แข็งแกร่ง ม็อกเทลที่หวานเกินไปอาจจะค่อนข้างเลี่ยนเกิน ดังนั้น รากฐานที่ค่อนข้างดีสำหรับการทำม็อกเทลใดใดคือ น้ำมะนาว หรือน้ำมะนาวฝรั่งผสมกับน้ำเชื่อมธรรมดาที่สดใหม่จำนวน ¾ ออนซ์  นับจากตรงนี้ คุณสามารถต่อยอดไปได้ตามความพอใจ หรืออาจเติมคลับ โซดา เพื่อให้เครื่องดื่มมีพรายฟอง หากคุณไม่อยู่ในอารมณ์สร้างสรรค์มากนัก และอยากยึดค็อกเทลที่รู้จักกันอยู่แล้วเป็นหลักมากกว่า ก็แค่ไม่ใส่เครื่องดื่มมึนเมาลงไป มีสูตรมากมายให้ค้นหาในประเด็นนี้ ค็อกเทลทำจากวอดก้าเปลี่ยนเป็นม็อกเทลได้ง่ายมากเป็นพิเศษ—วอดก้ามีรสชาติกลางๆ เมื่อไม่ใส่จึงไม่ได้เปลี่ยนรสชาติของค็อกเทลไปมากนัก ให้ลองทำสูตรม็อกเทลคลาสสิกเหล่านี้ :   ทำม็อกเทลชื่อ เซฟ เซ็กซ์ ออน เดอะ บีช  ซึ่งมีเสน่ห์ทุกอย่างของเครื่องดื่มดั้งเดิม แต่ปลอดความเสี่ยง ลองทำม็อกเทล โมฮิโต ใบสะระแหน่ มะนาว คลับโซดา…มีอะไรบ้างที่คุณไม่รัก? ทำสตรอเบอร์รี่ มาการิต้าโดยไม่ใส่เตกีล่า จงสนุกสนานกับการเต้นรำ ไม่ใช่กับความเมา ไม่มีสิ่งใดทำให้คุณรู้สึกเหมือนอยู่ข้างขอบสระได้เหมือนกับพีนา โคลาดา--ตอนนี้เด็กๆ ของคุณก็สามารถอร่อยกับเครื่องดื่มนี้ในเวอร์ชั่นปลอดแอลกอฮอล์ ระหว่างที่คุณอร่อยกับเครื่องดื่มของคุณเอง จินอาจเป็นเครื่องดื่มที่ยากจะดื่มแบบเพียวๆ นอกเสียจากจะมีคุณภาพดีที่สุด อย่างไรก็ตาม จินที่ดีอาจเป็นเครื่องดื่มรสเลิศเมื่อเสิร์ฟเย็นๆ บนน้ำแข็งในวันร้อนๆ ของฤดูร้อน เพียงเต็มน้ำแข็งก้อนในแก้วไฮบอลให้เต็ม แล้วรินจินชนิดดีที่สุดของคุณตามปริมาณที่ต้องการ (สองทางเลือกที่ดี คือ ยี่ห้อบอมเบย์ แซฟไฟร์ กับแทงคิวรี่) และเติมน้ำมะนาวจากชิ้นมะนาวฝานสดที่บิดเป็นเกลียว หากชอบ จริงๆแล้ว คุณจะดื่มวิสกี้อย่างไรจะขึ้นอยู่กับปริมาณแอลกอฮอล์และความชอบส่วนตัว วิสกี้ชนิดใดใดที่มี ABV (ปริมาณแอลกอฮอล์โดยปริมาตร) เกิน 50% สามารถได้ประโยชน์จากการเติมน้ำหนึ่งกระฉอกหรือน้ำแข็งก้อนสองสามก้อน เพื่อให้แอลกอฮอล์เจือจางลงเล็กน้อย ซึ่งจะช่วยให้คุณรับรู้รสชาติได้ง่ายมากขึ้น วิสกี้ที่มี ABV ระหว่าง 45% และ 50%  สามารถจะทำให้เจือจางด้วยน้ำหรือน้ำแข็งจำนวนเล็กน้อย หรือตั้งทิ้งไว้ด้วยตัวของมันเอง – ขึ้นอยู่กับว่าจริงๆ แล้ว คุณชอบแบบไหน ในทางเทคนิคนั้น วิสกี้ที่มี ABVs ต่ำกว่า 40%  สมควรจะดื่มเพียวๆ (ไม่ผสมน้ำหรือน้ำแข็ง ไม่แช่เย็น) เพราะได้ถูกลดปริมาณแอลกอฮอล์ในตอนกลั่นให้เหลือเพียงเท่านี้อยู่แล้ว และไม่ต้องการการทำให้เจือจางใดๆ เพิ่มอีก สมควรเก็บวอดก้าไว้ในช่องแช่แข็งตลอดทั้งคืน หรืออย่างน้อยสี่ห้าชั่วโมงก่อนเสิร์ฟ การแช่แข็งวอดก้าช่วยดึงรสชาติอันเลอเลิศและความเข้มข้นออกมา  คุณสมควรวางแก้วที่จะใช้เสิร์ฟ (แก้วขนาดบรรจุ 2-3 ออนซ์ดีที่สุด) ในช่องแช่แข็งประมาณหนึ่งชั่วโมงด้วย เพื่อให้ดูสวยและเย็น เมื่อพร้อมแล้ว รินวอดก้าแช่แข็งจำนวน 1 ช็อต (1.5 ออนซ์) ลงในแก้วที่แช่เย็นไว้ อย่าเติมน้ำแข็ง อุ่นแก้วในมือของคุณหนึ่งหรือสองนาทีก่อนดื่ม เพื่อให้วอดก้าอยู่ที่อุณหภูมิเหมาะสมสำหรับการดื่มมากที่สุด< ถือกันว่าเหล้ารัมที่ดีจริงๆ เป็นเหล้ากลั่นที่ดื่มหลังอาหารมื้อค่ำได้ดีที่สุด รัมเหมือนกับวิสกี้คือสามารถเสิร์ฟด้วยตัวของมันเพียวๆ โดยใส่น้ำเพียงหนึ่งกระฉอก (5-6 หยด) หรือเสิร์ฟบนน้ำแข็ง—ขึ้นอยู่กับความชอบส่วนตัวของคุณอย่างแท้จริง แก้วดีที่สุดเพื่อใช้กับเหล้ารัมคือแก้วบรั่นดีปากแคบ—ปากแก้วค่อนข้างเล็กช่วยให้รสชาติและกลิ่นของเหล้ารัมเข้มข้นขึ้น ในขณะที่ส่วนใหญ่จะใช้แก้วช็อตเสิร์ฟเตกีล่าชนิดที่มีคุณภาพต่ำกว่า คุณสมควรเสิร์ฟเตกีล่าคุณภาพดีด้วยแก้วบรั่นดีปากแคบ หรือแก้วที่คล้ายๆ กัน เวลาเสิร์ฟเตกีล่าเพียวๆ นั้น มีความสำคัญที่จะต้อง 'อุ่นเครื่อง ' ปากของคุณก่อน หากคุณจะดื่มเตกีล่าอึกใหญ่สักอึกหนึ่ง จะมีรสชาติเหมือนไฟ และรสชาติบางส่วนของเหล้าจะเสียเปล่า แทนที่จะทำเช่นนั้น ให้อุ่นเครื่องริมฝีปากของคุณด้วยการจิบเตกีล่านิดหนึ่งก่อน แล้วปล่อยให้เหล้าเปียกทั่วผิวหน้าของริมฝีปากของคุณ—รวมทั้งเหงือก ลิ้น และแก้มด้วย หลังจากการอุ่นเครื่องนี้แล้ว คุณจะสามารถลิ้มรสชาติและดื่มด่ำกับรสชาติที่ละเอียดสุขุมของเตกีล่าได้อย่างเต็มที่ คุณอาจเคยได้ยินเพลงของจิมมี่ บัฟเฟต เรื่องของชายคนหนึ่งผู้ตอบโฆษณาส่วนบุคคลในหนังสือพิมพ์ เพียงเพื่อที่จะพบว่าเป็นภรรยาของเขาเอง ผู้ทำให้เขาประหลาดใจมาก เนื้อเพลงบรรทัดหนึ่งซึ่งเป็นที่รู้จักกันดีที่สุด คือ ”ถ้าคุณชอบพีน่า โคลาดา และชอบติดอยู่ในสายฝน” เอาล่ะ ตอนนี้คุณก็สามารถกลับไปเข้าใจกันกับสุดที่รักของคุณ และจิบเครื่องดื่มแสนอร่อยแก้วนี้ได้แล้ว ค็อกเทลแก้วนี้แตกหน่อมาจากไดกิรี่ดั้งเดิมซึ่งไม่ได้ปั่น เป็นเครื่องดื่มน่าอัศจรรย์ใจชนิดหนึ่งสำหรับดื่มริมสระน้ำ โดยเฉพาะอย่างยิ่ง หากคุณเป็นแฟนของเครื่องดื่มที่หวานกว่า และเป็นสีชมพูมากกว่า สำหรับงานปาร์ตี้ริมสระน้ำคราวหน้าของคุณ เลิกสั่งเครื่องดื่มจากร้านที่มีแต่น้ำผสมอยู่ดีกว่า และทำเครื่องดื่มแช่แข็งของคุณเอง เครื่องจักรสำหรับผลิตมาการิต้าแช่แข็งเครื่องแรก ถูกประดิษฐ์ขึ้นเมื่อปี 2514  โดยชาวเมืองดัลลัสชื่อมาริอาโน มาร์ติเนซ ผู้ซึ่งในขณะนั้นอายุ 26 ปี แน่นอนว่า คุณไม่จำเป็นต้อง ออกจากบ้านไปซื้อเครื่องดื่มปั่นแก้วนี้ --ให้ลองทำเองที่บ้านเพื่อตัวคุณเอง! หากคุณรักไอศกรีม แอลกอฮอล์ หรือทั้งสองอย่าง ไม่ต้องมองหาอะไรอื่นมากไปกว่ามัดสไลด์แช่แข็ง เครื่องดื่มชนิดนี้ถือว่าเป็น ”ไตร” ค็อกเทล เพราะผสมรวมแอลกอฮอล์ถึงสามชนิดไว้ในเครื่องดื่มแก้วเดียว—เหล้ามาริบู รัม เหล้ากาแฟคาลัวร์ และเหล้าหวานเบย์ลี่ส์ไอริช ครีม อย่างไรก็ตาม เมื่อไม่นานมานี้ เหล่าบาร์เทนเดอร์ได้นิยมหันมาใช้วอดก้าแทนเหล้ารัมแบบดั้งเดิม
ทำคอสโมโพลิแทน (Cosmopolitan). ทำเดอร์ตี้ มาร์ตินี่ (Dirty Martini). ทำเตกีล่า ซันไรส์ (Tequila Sunrise). ทำลอง ไอส์แลนด์ ไอซ์ ที (Long Island Iced Tea). ทำ เซ็กซ์ ออน เดอะ บีช (Sex on the Beach). ทำโอลด์ แฟชั่น (Old Fashioned). ทำโมฮิโต (Mojito). ทำมาการิต้า (Margarita). ทำไวท์ รัสเซียน (White Russian). ทำสิงคโปร์สลิง (Singapore Sling). ทำเลมอน ดรอป (Lemon Drop). ทำทอม คอลลินส์ (Tom Collins). ทำไดกิรี่ (Daiquiri). พิจารณาเรื่องเคล็ดลับบางประการก่อนจะลองทำม็อกเทล. สร้างรากฐานสำหรับม็อกเทลแบบโฮมเมด. ทดลองทำค็อกเทลคลาสสิกต่างๆ ในเวอร์ชั่นปลอดแอลกอฮอล์. ทำพีนา โคลาดาชนิดปลอดแอลกอฮอล์. เสิร์ฟจินเพียวๆ . เสิร์ฟวิสกี้เพียวๆ . เสิร์ฟวอดก้าเพียวๆ . เสิร์ฟรัมเพียวๆ. เสิร์ฟเตกีล่าเพียวๆ. ทำพีนา โคลาดา (Pina Colada). ทำไดกิรี่ปั่น. ทำมาการิต้าแช่แข็ง. ทำมัดสไลด์แช่แข็ง (Frozen Mudslide).
https://www.wikihow.com/Make-Drinks https://www.wikihow.com/Make-Drinks https://www.wikihow.com/Make-Drinks https://www.wikihow.com/Make-Drinks
Making Cocktails Making Mocktails Serving Alcohol Straight Up Making Frozen Cocktails